CELEX: 32020D1793
Language: lv
Date: 2020-11-16 00:00:00
Title: Padomes Lēmums (ES) 2020/1793 (2020. gada 16. novembris), ar ko groza Lēmuma Nr. 940/2014/ES par ostu nodevu nodokļa režīma Francijas tālākajos reģionos piemērošanas termiņu

1.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 402/21
               
            
         PADOMES LĒMUMS (ES) 2020/1793
         (2020. gada 16. novembris),
         ar ko groza Lēmuma Nr. 940/2014/ES par ostu nodevu nodokļa režīma Francijas tālākajos reģionos piemērošanas termiņu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 349. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta atzinumu (1),
         saskaņā ar īpašu likumdošanas procedūru,
         tā kā:
         
                     (1)
                  
                  
                     Ar Padomes Lēmumu Nr. 940/2014/ES (2) Francijas iestādēm ir atļauts Francijas tālākajos reģionos piemērot atbrīvojumus no ostu nodokļa vai tā samazinājumus attiecībā uz minētā lēmuma pielikumā uzskaitītajām precēm, kuras ražo minētajos tālākajos reģionos. Maksimālā atļautā nodokļa starpība atkarībā no konkrētās preces un aizjūras departamenta ir 10, 20 vai 30 procentpunkti. Lēmums Nr. 940/2014/ES ir piemērojams līdz 2020. gada 31. decembrim.
                  
               
                     (2)
                  
                  
                     Francija uzskata, ka neizdevīgie konkurences apstākļi, kas ietekmē Francijas tālākos reģionus, joprojām pastāv, un tā iesniedza Komisijai lūgumu saglabāt diferencētu nodokļu uzlikšanas sistēmu, kas ir līdzīga pašreizējajai, pēc 2021. gada 1. janvāra līdz 2027. gada 31. decembrim.
                  
               
                     (3)
                  
                  
                     Tomēr to preču sarakstu analīze, kurām Francija vēlas piemērot diferencētu nodokļu uzlikšanu, ir ilgstošs process, kurš paredz pārbaudīt diferencētas nodokļu uzlikšanas pamatojumu un tās proporcionalitāti attiecībā uz katru preci, lai pārliecinātos, ka diferencētā nodokļu uzlikšana neietekmē Savienības tiesiskā regulējuma integritāti un saskaņu, tostarp iekšējā tirgus un kopējo politiku integritāti un saskaņu.
                  
               
                     (4)
                  
                  
                     Covid-19 pandēmijas izraisītā krīze būtiski aizkavēja Francijas iestāžu darbu, kura mērķis ir savākt visu minētajai pārbaudei nepieciešamo informāciju. Tāpēc minētais darbs vēl nav pabeigts.
                  
               
                     (5)
                  
                  
                     Tas, ka līdz 2021. gada 1. janvārim netiktu pieņemts nekāds priekšlikums, varētu izraisīt juridisku vakuumu, jo tas liegtu piemērot diferencētu nodokļu uzlikšanu Francijas tālākajos reģionos pēc 2021. gada 1. janvāra.
                  
               
                     (6)
                  
                  
                     Tāpēc, lai ļautu pabeigt iesākto pārbaudīšanas darbu un dotu Komisijai laiku nākt klajā ar līdzsvarotu priekšlikumu, kurā ir ņemtas vērā dažādās intereses, kas tiek skartas, ir nepieciešams sešu mēnešu papildu laikposms.
                  
               
                     (7)
                  
                  
                     Tāpēc Lēmums Nr. 940/2014/ES būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmuma Nr. 940/2014/ES 1. panta 1. punktā datumu “līdz 2020. gada 31. decembrim” aizstāj ar datumu “līdz 2021. gada 30. jūnijam”.
         
         
            2. pants
            Šo lēmumu piemēro no 2021. gada 1. janvāra.
         
         
            3. pants
            Šis lēmums ir adresēts Francijas Republikai.
         
         
            Briselē, 2020. gada 16. novembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  2020. gada 6. oktobra atzinums (Oficiālajā Vēstnesī vēl nav publicēts).
         
            (2)  Padomes Lēmums Nr. 940/2014/ES (2014. gada 17. decembris) par ostu nodevu nodokļa režīmu Francijas tālākajos reģionos (OV L 367, 23.12. 2014., 1. lpp.).